
„Den I7de Mai"

maa kvar norsk ungdom halda. Dei fær vita alt um politik, og anna som
hender. Dertil fær dei mange gilde forteljingar. Bladet hev fenge dei
beste lovord fraa mange av vaare fremste menn.

„Den 17de Mai" hev vore makalaust god no. Eg hev meir en 20 blad; mea
„Den 17de Mai" er so god som alle hine, skriv Hallvard Bergh.

Aldri hev „Den 17de Mai" vore so god som no, skriv Vetle Vislie.

„Den 17de Mai" er so god, at han burde verta det mest lesne blad i
landet, skriv Lars Eskeland-

Takk for „Den 17de Mai"! det er ei lyst aa lesa han, skriv Andreas
Austlid.

Eg finn ikkje noko blad som no kan setjast ved sida av „Den 17de Mai",
skriv Jonas Vellesen.

Mange andre skriv likeeins.

„Ben 17de Mai" kostar kr. 1.10 for fjordungaaret; kr. 2.20 for
halvaaret. Kan tingast paa alle posthus. Prøv bladet!

„Unglyden",

ungdomsblad paa norskt maal, 15. aargang 1907. Bladstyrar: Lorentz
Nybø. Bladet hev lesarar og medarbeidarar yver det heile land. I 1907
hev m. a. desse skrive i bladet: Prest B. Th. Anker, Johan Austbø,
Magnus Dagestad, Lars Eskeland., Arne Garborg, Idar Handagard,
høgskulestyrar Olav Hauge, Anders Hovden, Olav Hurum, Olaf Huseby, Olav
Madshus, Elias Melvær, Ola Rotevatn, Hans Seland, Bernh. Sudmann,
Anders Vassbotn, Tore Ørjasæter.

„Unglyden" kjem ut paa Voss 1 gong i vika og kostar 2 kr. aaret. Løyser
ein bladet for minst 1/2 aar i ein gong, fær ein attpaa boki „Skuggar"
av Andreas Agdestein.

Høgskulebladet

hev siste aaret havt stykke m. a. av Matias Skard, Vetle Vislie, Peter
Hognestad, Anders Hovden, Sigurd Nesse, Thorleif Homme, Henr. Kaarstad,
Gudmundur Hjaltason — forutan av mest alle heg-skulestyrarane i landet
og mange høgskulelærarar. I tilleggsbladet

Ungdomen

kjem det forteljingar, dikt og utgreidingar.

Hegskulebladet med Ungdomen kostar 1 kr. halvaaret.

Expd. er paa Fandrem.

Bladstyrar: høgskulelærar Ingvald Forfang, Torshus folkehøg-skule,
Orkedalen.Norske folkeskrifter 40

1907Johansen & Nilesens prenteverk.Den norske folkekyrkja vart innvigd
paa Stiklestad, der Olav Haraldsson let livet under Jesu Kristi
krossmerke. De veit det heitest i eit kvæde : at mannen han stupte, men
merket det stod. Fraa den dagen stod det so fast i Norigs jord, at det
stend her den dag i dag.

No hev kyrkje-klokkorne ringt ut yver by og hygd i desse mange hundrad
aar. Den eine ætt etter hi hev samla seg under kyrkjekvelven. Der hev
dei mange funne fred. Der hev dei mange lagt fraa seg' byrderne sine og
samla styrke til arbeidet sitt. Dit hev dei bore smaa-borni sine og
lagt deim i Jesu frelsar-armar. Dit hev dei ført ungdomen sin, so han
kunde faa vigsla yver livet fyrr han gjekk ut i verdi. Dit hev dei
gjenge par um par og lagt hand i hand framfor altaret. Og dit hev siste
ferdi gjenge, med' kyrkjeklokkorne hev ringt yver gravi.

Det er daa ikkje aa undrast paa at folkekyrkja vaar hev sett djupe
merke i folket. Det beste me eig av aandsliv og aandsvokstr er runne or
kristen-trui. Eg trur ikkje eg segjer for mykje — : at det norske folk
hev kyrkja si aa takka for sjølve livs-varmen og livs-voni i
folkevokstren. I mine augo er den norske folkekyrkja den gjævaste
nasjonale herlegdomen me hev erut fraa fedrarne.

Fedra-arven hev vorte ille medfaren her i landet. Me hev vore snare til
aa selja det gamleerve-sylvet vaart. Soleis hev og folkekyrkja vaar
lenge kjent nøgdi av vanvyrdnad.

Mange kristne hev snutt ryggen til henne7 „meldt seg ut" or kyrkja.
Mange stend att med vondt samvit: denne masse-kristendomen kann ikkje
vera etter Vaarherres vilje, meiner dei.

Det er daa Jesu Kristi store kongs-tcinke detter at kyrkja hans skal
hava rom aat alle. Daa han sende apostlarne ut, sa han: gjer alle
folkeslag til mine disiplar, med di de døyper deim og lærer deim halda
mine ord. Dermed hev Jesus Kristus innstifta folkekijrkjorne paa jordi:
kvart folkeslag, skal heilt og fullt faa rom i hans rike.

Difor hev og all missjon, like fraa apostel-dagarne til vaare dagar,
sigta paa aa skipa folke-kyrkjor i alle land. Missjonærarne no nm dagen
er ikkje nøgde um dei fær umvendt aldri so mange einskilde heidningar.
So snart det er raad med det, freistar dei faa tak i borni og ungdomen
gjenom daap og undervising. Fyrst naar dei soleis hev fenge ei
folkekyrkja paa missjonsmarki, tykkjer dei at dei hev løyst si
uppgaava.

Her i landet gjeng mange og ynskjer at folkekyrkja skulde ramla. Ja
ramla ho, so er eg viss um at kristne foreldri straks vilde ynskja
henne attende. Foreldri vil daa hava borni sine med seg. Ein kann vera
kaldklok naar det g'jeld andre; gjeld det eins eigne, fær hjartelaget
tala. Det vilde vera ein fælt tronghjarta kristendom som vilde stengja
kyrkjedørerne for borni og ungdomen, berre av rædsla for namnkristne.

Røynslorne i vaare sekt-kyrkjor gjeng i same leidi. Kor mange hev ikkje
skipa dei smaa kyrkje-samfundi i den trui: dei skulde faa ei rein
kyrkja med berre sanne kristne. Fleire av deim hev sagt det beint ut
til meg: me tok i miss, me hadde tenkt me skulde fenge ei rein kyrkja
av berreheilhuga kristne; men me kunde ikkje stengja borni vaare ute;
og no hev den vesle kyrkja vaar vakse med born og barneborn, so no hev
me same blandingi som i den store folkekyrkja.

Ja sjølvsagt vil det alltid ganga so. Og Frel-saren hev ogso peika paa
det: i hans rike paa jord vil det verta ei blanding. De kjenner
liknaden um ugraset paa aakeren. Disiplarne vilde gjerna ryskja upp
ugraset. Men Jesus segjer: det skal de fint lata vera; de er ikkje god
til aa gjera det paa rette maaten; kor lett kunde de ikkje ryskja upp
kornet med ugraset; nei lat deim veksa saman til dess hausten kjem.

Naar Jesus toler det, so lyt me og tola det. Det er tungt med dei mange
døypte som ikkje bryr seg um kristendomen. Det er svære upp-gaavor ei
folkekyrkja legg paa oss som vil tena henne: me er nøydde til aa agta
paa alle borni som veks upp, alle ungdomarne som gjeng ut i livet, alle
heimarne, alle sjuke og gamle og fatige, — ingen stend utanfyre. Men:
um uppgaava er svær, so hev me ikkje lov aa kasta lienne fraa oss. Um
det er lettare aa arbeida i ei liti sektkyrkja, so høyrer det med til
aa taka krossen upp og fylgja Kristus: aa taka upp det tange arbeid og
dei tunge lyft han legg paa oss i folkekyrkja.

Og skulde ikkje folkekyrkje-tanken gjera oss varme um hjarta — ? kvart
einaste barn som vert fodt her i landet, fær barneretten lijaa Gud;
Guds far-armar stend ferdige og tek imot alle norske menner og kvinnor
fraa fyrste til siste stund.

Dette er folkekyrkja vaar aa takka.

Ho er vaar mor. Jamvel um mange tykkjer ho er ei laak mor. Ho tok oss
paa fanget daa me var smaa, og lærde oss den gamle soga : um Vaarherre
Jesu Kristi naade og Guds kjærleik og Heilag-aandens samfund. Fraa
henne strøymerJesu Kristi hjartelag iit-yver landet. Soleis hev ho bore
folket vaart lippe: hans kjærlege lieilage tankar hev ho gøymt paa, so
barneretten og barnegleda kann ganga i arv fraa ætt til ætt.

Det er ikkje fint av borni aa vanvyrda mor si um ho er laak vorti. Er
dei so mykje lenger komne, so hev dei no mest mor aa takka: ho hev bore
deim lengste stykket paa veg. Tru det vilde ikkje verta til meir
velsigning um borni g'jekk i seg sjølve? og skulda seg sjølve for det
som gale er! Naar du hev det vondt, mor, so er det av di me hev forsømt
deg! Heretter vil me bruka all vaar evna til aa byggja upp for deg, so
du kann faa det betre, og liva friåre og sterkare!

Den som er trugen i det mindre, skal verta sett yver meir.

Mange liknader hev Jesus bruka til aa teikna folkekyrkjorne for oss. Me
hev liknaden um se-naps-kornet og liknaden um surdeigen. Me hev
liknaden um noti som sankar inn av alt slag~f naar ho vert full, vert
ho dregi paa land, og dei friske fiskarne vert utskilde fraa dei rotne.
Daa er det ikkje nok aa vera døypt og undervist; daa spyrst det etter
kva frukt daapen og undervisingi hev bore. Men til dess er det Jesu
kongelege vilje: kyrkjedøri skal standa opi for alt slag folk. Han
sender tenarane sine ut aa beda alle: kryp-lingar, halte, blinde,
strokepakk utmed vegjerne; „bed deim koma inn, so huset mitt kann verta
fullt!" for der er rom aat alle; og han vil ikkje at nokon sitt rom
skal standa tomt. Kjem her daa inn slike som ikkje hev
brudlaupsklædnaden paa,. — det er ikkje mi sak eller di sak, det vert
hans sak, han vil me skal halda kyrkjedørerne opne for heile folket.

Gjev me maatte vida ut hjarto vaare, so me kunde roma meir av Jesu
store kongs-tanke!Naar Frelsaren vil peika paa det arbeidet ei
folkekyrkja gjer i eit folk, — daa er det han talar um surdeigen som
syrer igjenom heile deigen, d. v. s. igjenom heile folkelivet.

Kyrkjesoga veit aa fortelja korleis det hev gjenge til. ikkje so at
alle i eit folk hev gjeve Gud hjarta sitt, det vaagar me ikkje segja.
Men soleis at alle i eit kristna folk vert paaverka av kristendomen,
paaverka i sin tankegang, paaverka i si livevis, — so dei tenkjer
onnorleis og liver onnorleis i eit kristna land enn i eit heidningland.

I vaar norske kyrkjesoga kann me peika paa dette fraa fyrste tidi.

Berre 45 aar etter slaget paa Stiklastad (1075) skriv erkebispen Adam
av Bremen, som den gong styrde dei nordiske kyrkjorne: nordmennerne,
segjer han, er no ikkje lenger trælbundne under dei avstyggjelege
kunsterne aat heidninge-trollmen-nerne, men er umvende til spaklynde
sannkjen-narar av den krossfeste Kristus. Folkelivet var ikkje til aa
kjenna att. Fyrr hadde mord vore kvardagshende, no var det ikkje so
lenger. Fyrr hadde blodhemn vore ei ære-sak ; no var blodhemn stempia
som synd. Fyrr hadde dei havt trælår; no gav dei trælarne sine fri. I
det heile hadde folkelivet paa den eine mannsalderen fenge ein annan
svip. Det hadde surdeigen — Jesu Kristi evangelium — gjort.

Gjeng me hundrad aar fram, moter me det gamle kvædet som er kjent under
namn av Draum-kvædet. Daa hev kristen-tankarne soleis gjenom-syrt
folketankarne, at folket sjølv tek til aa kveda nm dei kristelege
sanningarne. Me kann segja: i Draumkvædet hev me ein gamall kristeleg
barnelærdom, fraa den tid her ikkje fanst skular i bygderne vaare, daa
foreldri og fadrarne laut læra borni kristendom. Daa kann me vei a
trygge paa:— 8 —

mang ein gong sat smaaarne paa fanget aat dei gamle, og so song dei
kristendomen inn i barne-hjarta gjenom slike kvæde som Draumkvædet. Paa
den visi knnde Draumkvædet ganga fraa munn til munn i 6—700 aar, fyrr
det vart nedskrive.

Gjeng me hundrad aar lenger fram, kjem me upp i blømings-tidi aat den
gamle norske bokheimen.

Tvo skrifter vil eg nemna fraa den tid: Kongs-spegelen og Heimskringla.

Kven som hev skrive Kongsspegelen, veit me ikkje. Ein av dei lærdaste
menner paa si tid hev det vore; det er ein makelaus lærdom me møter i
den boki. Men gjenom all lærdomen gjeng det som ein raud traad: korleis
ein skal te seg som kristen i alle høve. Det held han upp til ein
spegel for kongs-sønerne (som han kann henda hadde til uppfostring;
difor namnet Kongsspegelen). Han viser deim kor dei skal liva som det
sømer seg kristne, anten dei er heime eller ute, aaleine eller i
gjestebod, i kongsborgi eller paa kjøpmanns-ferd. Naar du skal ut og
handla, segjer han, tak daa alltid ei still stund fyrst um morgonen og
bed dei bøner som du kann. Ransaka varorne dine, at dei ikkje skal ha
fenge eit lyte; og hev ei vara fenge eit lyte, so seg det beint fram
til den som vil kjøpa henne, daa skal du ikkje heita ein svikar. Det er
surdeigskraft i dei ordi der: det er mykje betre hava eit uskadt
samvit, enn sanka urettferdigt gods.

Snorre Sturlason, som skreiv Heimskringla, var ikkje nokon sers gudeleg
mann. Men likevel lyt han sjaa med kristen manns auga og tala med
kristen manns tunga. Serleg i soga aat Olav Haraldsson — viser det seg
at Snorre hev vit paa kva kristendom er. Han hev god greida paa kva det
skulde til for at slik ein vill-styring av eingut kunde verta ein
heilstøypt kristen. Det er ei av dei finaste sjælesog'or ein kann lesa:
korleis Olav Haraldsson smaatt um senn til slutt lærde bøygja sin vilje
heilt under Guds vilje.

Naar soleis sogeskrivarane og bokskrivarane den tid bruka Kristi Ijos
til aa lysa ut yver soga og ut yver livet, daa tykkjer eg surdeigen
hadde syrt vel igjenom tankegangen hjaa folket vaart.

I det heile stod det ikkje so ringt til med kristendomen i den gamle
tidi som mange hev meint.

Me er lenger komne i upplysning — og lenger komne i andre stykke og.
Men i eitt stykke stod fedrar ne vaare høgre: den tid var kyrkja og
folket her i landet eitt ; kyrkja var ein heim for folket, folket
kjende seg heilt heime i kyrkja si1).

Me fekk kristendomen fraa England. I moderarv fraa den angelsaksiske
kyrkja fekk me den folkelege og nasjonale svip som sermerkjer
millom-aldersky rkj a i Norig.

Morsmaalet vart bruka i kyrkja. Dette var noko sjeldsynt i den tid; daa
gjekk alt paa latin. Her i landet messa nok prestarne paa latin fraa
altaret; men so var dei paalagde (liksom i England) at dei skulde ganga
fram og leggja ut Guds ord for folket paa deira eige maal. Me eig enno
preikor fraa den tid, der me kann sjaa kor dei gamle prestarne tala
evangeliet folkeleg og hjarteleg paa det gamle norrøne maal. De kann
vita kor det maatte gjera den norske kyrkja heimleg for folket.

Ein annan ytre ting hadde og store fylgjor: prestarne gifte seg inn i
bonde-ætterne. De veit paven forbaud prestarne aa gifta seg. Men korkje

*) Professor Taranger hev gjeve oss eit fint bilæte av „den eldste
kristendom i Norge". (Rolfsens lesebok IV).— 10 —

i England eller i Norig vart dette heilt etterkome. Prestarne gifte
seg' inn i folke-ætterne, fekk dermed sams hugmaal med folket;
prestarne kjende seg eitt med folket, og folket saag paa prestarne som
paa sine eigne. Det var dette paven ikkje vilde. Men det gjorde mykje
til at det ingi kluft vart millom kyrkja og folket her i landet.

Professor Taranger peikar paa dette i stykket sitt um „Den eldste
kristendom i Norge": prestarne livde med folket fraa vogga til gra vi,
i gode og vonde dagar, i sorg og i gleda; presten vigsla deira
giftarmaal, høyrde deira skriftemaal, la paa deim bøter, salva deim med
den siste olje, signa deira gravøl og vatnet som liket vart tvege i,
vakte um natti yver dei avlidne og bad for deira sjæl; han var bonde
som dei hine bønderne og dyrka si jord som ein annan leiglending.

Difor fall det av seg sjølvt at dei gamle norske prestarne gjorde
Norigs nasjonale sak til si sak. I det 14de og 15de aarhundrad, daa
stormennerne vaare sveik fedralandet, daa dei sette sin eigen bate
høgre enn lands-baten, — daa stod det norske prestestand med erkebispen
av Nidaros i brodden og stridde til siste mann for at Norig ikkje
skulde koma inn under Danmark. Maatte so den siste erkebispen, Olav
Engelbrektsson, røma landet (1537), daa tykkjer eg det er som kveldsoli
gladde, „og natti seig paa landet ned med trældom og tunge tider".

Men daa vart det natt for den norske kyrkja

med.

Ein skulde trutt at reformasjonen maatte vore eit framstig — her i
landet som i alle andre land. I Sverik, i Danmark, i Tyskland, i
Holland, i England — gjekk det umaateleg fram etter reformasjonen: det
gjekk fram i religiøs styrke, og dermed gjekk det fram i moral, i
kultur, i økonomisktframtak, i alt. Men i Norig gjekk det attende dei
fyrste hundrad aar etter reformasjonen.

Ja for: det var no ein rar reformasjon me fekk.

Me fekk honom saman med danskeveldet. Paa sjølvsame riksdagen i
Kjøpenhamn 1536, der reformasjonen vart vedteken, tok dei og avgjerd um
Norigs trældom: Norig skulde ikkje lenger vera eit sjølvstendigt rike,
men ein lut av Danmark liksom Jylland og Fyen, „et ledemod av Danmarks
rige til evig tid".

Fullt so ille vart det no ikkje. Men det syner kva leid det bar.

Fyrst kom dei danske adelsmennerne, skulde gjera det grovare
reformasjons-arbeid i Norig. Grovt gjorde dei det. Dei reiste fraa
kyrkja til kyrkja, skulde ribba kyrkjorne for alt katolsk. Og dei ribba
vel med seg: alt som var av sylv, alt som hadde noko verde tok dei med
seg; det var katolsk for deim. Liketil altar-kari tok dei ut or kvar
einaste kyrkja og reiste til Danmark med. Her i landet vart dei i beit
med aa halda altargang fleire aar etter „reformasjonen" var innførd;
dei laut daa faa seg nye altarkar av tre og tin, som me kann lesa i dei
gamle kyrkjestolarne, til dess dei fekk kosta seg nye av sylv. (Det
finst vel snaudt 10 altarkar att som er fraa den katolske tid). Det var
ein rar reformasjon dette.

Men so dei nye prestarne?

Ja danskekongen var i beit med preste-emne. Han bruka mange raader. Han
slo saman mange kyrkjor til eitt prestegjeld. I den tid var det anneksi
kom upp. I den katolske tidi var det prest ined kvar kyrkja. No hende
det (som i Røyldal) der dei fyrr hadde havt gudstenesta kvar vika, fekk
dei no berre ei gudstenesta for aaret, naar soknepresten kom den lange
vegen fraa hovudsoknet.— 12 —

So var det ikkje rare kararne heller, mange av dei nye prestarne.
Danskekongen tok det han hadde: dugløysor som ikkje var brukande i
Danmark; like til slike som hadde dumpa til student-eksamen dernede, so
hadde han kappa og krage paa deim og sende deim upp til prestar i
Norig. Slike kunde ikkje preika sjølve, dei hadde ikkje kunnskapar til
det. Men dei kom med ein dansk postil under armen, og las upp or i
kyrkjorne. Og folket skyna ikkje ein mukk.

Berre so mykje skyna dei: her var bod fraa Danmark at dei skulde skifta
tru. Men det vilde dei ikkje. Daa var det folkekyrkja vaar fekk sin
store knekk, ein knekk ho lid under den dag i dag. Fraa den tid kjenner
me klufti millom det norske folk og den norske kyrkja.

Det var sagte undantak, slike som Nordlands-presten Peter Dass. Men i
det store og heile vart dei nye prestarne framande for folket. Dei tok
embættet som eit livebrød, og folket totte presten var ein dyr kar aa
føda paa. Det vart laga eit ordtøke um prestesekken som aldri vart
full. Prestesekken hadde vore like stor fyrr; men hjartelaget til aa
fylla honom minka hjaa folket, som ven-tande var. Presten laut bruka
retten; me les um semjor millom prest og kyrkjelyd, um tvistemaal,.
naar presten totte lian ikkje fekk det han skulde, eller ein av
aalmugen meinte, han kravde for mykje.

Eg undrast um det ikkje er i denne tidi hilt verset i Draumkvædet um
„ein styggings rygge" hev fenge ny adressa: dei brytja nedi ein preste-

'•ygge-

Me hev ei segn fraa Telemarki som teiknar tidi etter reformasjonen. Der
stod presten, hr. Peder, paa preikestolen i Selgjord-kyrkja; han var
endaa ein lærd prest, so han kunde preika sjølv;— 13 —

xnen folket skyna ikkje (let han iala, og dei sat og sov i kyrkja. So
med eitt kjem det nokre underlege tonar strøymande inn utantil, fraa
Kivle-møyarne. Daa vakna folket og lydde: det var gamle kjende heimlege
tonar dette: det var lenge sidan dei hadde høyrt deim no. Og tonarne
drog alle ut or kyrkja, inn under lidi; der vart dei standande med dogg
paa kinn; der fekk dei guds-tenesta paa sitt eige maal. Daa no presten
saag alle hadde reist ut, for han og etter til slutt. No gjekk ikkje
prestarne i brodden lenger, men hinkra etter til slutt „bak sin
sokneskare". Saag han kor dei stod der hjartegripne, daa mana han
Kivle-møyarne i stokk og stein, og forbaud folket syngja dei gamle
tonarne.

Dette er berre ei segn. Men det er ei sann segn; for ho gjev eit sant
bilæte au tidi. Eg skal nemna historiske sidestykke som provar det.

Paa liknande maate forbaud dei nye prestarne folket i Telemarki aa
syngja Draumkvædet. So lite vit hadde dei paa den gamle
folkekristendom. So ille for dei med denne gjævaste perla i den gamle
kristelige folkedikting.

Fyrste bispen som vitja Telemarki etter reformasjon, Oslo-bispen Jens
Nilsson, hev skrive ei dagbok Lim ferdi si. Der fortel han og kor han
tala til folket. Eg skal herma noko etter honom; •det er fraa 1595:
„Derefter havde biskopen sin formanings tale til almuen, hvorudi han
lagde dem alvorligen paa sinde at aflægge sjon og erve og med kjørmesse
at holde og anden saadan afgudisk og papistisk handel."

Kva var no dette? Sjon, eller sjaund som dei enno segjer i Hardang, er
det same som gravøl, dei heldt det paa sjaunde dagen. Erve var ein fest
ervingen heldt den dagen han tok arven sin i <eiga. Kjørmesse, eller
kyrkjemessa, var ei høgtid— 14 —

dei lieldt i kvar bygd, aarsdagen daa kyrkja deira hadde vorte innvigd.

Kann nokon finna kva „afgudisk eller papistisk handel" det var i dette?
Ja sjølvsagt hev det fvlgt katolske skikkar med, fraa den katolske
tidi. Men i staden for aa reinsa ut det som ikkje høvde med sann
kristendom, so tok desse nye prestarne og fordømde baade likt og ulikt
i den gamle folkekristendom. Dei kasta barnet ut med badevatnet, som me
seg'jer, og det er litt leidt naar dei gjer det. Dei var i verste
meining av ordet nokre radikale karar, desse nye prestarne. Dei vilde
riva upp alt det gamle med roti, og planta alt fraa nytt.

Som vel var, lieldt folket fast ved si gamle tru. Hadde dei ikkje det
gjort, hadde dei vorte reint utarma. Det var steinar for brød dei fekk
av desse nye prestarne Folket vart standande som ein saueflokk utan
hyrdingar. Ei villmanns-tid vart frukti av denne ..reformasjon": med
drykk og. slaasting og draap, ei av dei myrkaste tiderne i Norigs soga.

Det som heldt livet uppe i desse tiderne, daa „det kom kulde paa
Herrens kyrkjemark", — det var den gamle folkekristendom som gjekk i
arv: i kvar bygd hadde Vaarherre sine trugne; her var ei mor som lærde
borni sine beda til Gud; her var ein far som lærde borni Guds bodord.
Og folkekyrkja vaar stod der, som det gamle trauste treet gjenom den
lange vetteren: det er smaasamt aa sjaa til, der det stend utan blad og
utan blom;: men naar vaaren kjem, daa sprett det; daa synest det at det
var liv i det gamle treet.

Her eit aar kom eg upp i Eksingdalen, ein avdal paa Vestlandet, der
prestarne etter reformasjonen snaudt fann vegen ein gong' for aaret.
Der fekk eg høyra ein salme som (det er historisk visst) hev vore
sungen 200 aar sidan der i dalen; tru-- 15 —

leg er lian fraa ikring 1600. Han gjev eit livande bi læte av kor varmt
eit kristenliv det kunde gro or den gamle kristentrui i desse myrke
dagarne:

Paa Klaarfjell der kvelver seg' borgi so rein, at soli maa skymmast som
skuggar. Den borgi er bygd av den kostsame stein som ævor og eld ikkje
ruggar.

Der bylgjar seg' engjer i vaarbunad lin kring tunet for angande vindar.
Kvar morgon ligg doggi som dyraste vin og droplar fraa toppar og
lindår.

Kvar morgon der vaknar den vænaste dag, — og livet med Ijoset lyt renna
lil høgtid og helg i so høvande lag at maken me her ikkje kjenna.

Der stiga med stolpar i ringar og rad dei høge og heilage hallar. Dei
dukade bord skulde gjera deg glad, naar klokkor paa gjesterne kalla.

Og Herren derinne segst vera den mann som grindi l'or hel-borgi
sprengde. Den siger han der yver Gløyparen vann: han opna dei dører som
stengde.

Den tærande elden han tedde so vel, og inkje i myrkret seg kviide, at
utveg han vann fraa den gudlause hel aat kvar som fraa syndi si vilde.

No liver han heime, der mor hans er fru og hugsamt med gjesterne sva
Har. Ho ser at paa sonen i kjærleik dei tru og Herre med vyrdnad han
kalla.— 16 —

I ævor deri mie ei stundi vert long:

dei grunda paa sælaste gaata.

Der bid ikkje sorg. Men so væn lyder song

at taaror sorn perlor dei graata.

Lik blomar um vaaren vert kjærleiken ny; den sæla i ævor skal vara.

Lik dagen som for — den som raudnar i sky for hundrad i hugnad skal
svara1).

Tvo hundrad aar etter reformasjonen vart konfirmasjonen innførd, og
dermed skularne ordna. Det kom meir kristendoms-kunnskap inn i landet.

Lat vera at det var danske biblar som kom inn i dei norske heimarne.
Det er saart aa tenkja paa: me nordmenner hadde vore eit av dei faae
folk i den gainle tid som fekk Guds ord paa sitt eige maal; no var me
det einaste folk i Europa som ikkje fekk bibelen paa morsmaalet; me
laut liva av smularne fraa det danske bord. Men — smular er og brød;
det var daa Guds ord paa ei vis, um det var paa dansk.

Lat vera at det var danske katekismor som vart bruka i dei norske
skularne! So lenge tedde prestarne det inn i skulemeistrarne, og so
lenge tedde skulemeistrarne det inn i borni, til slutt so skyna dei daa
noko av det. Og det var betre enn ingen ting.

Men seigt gjekk det, som ventande var.

Annan stad passa reformatorarne alltid paa aa bruka folkemaalet. Her i
landet vart grunntanken i reformasjonen fornegta, og vert det enno den
dag i dag. Det er Vaarherres meining at hans evangelium

l) Ord og tone hev eg fenge prenta i „Høgskulebladet" 1905.skal verta
forkynt for alle folk, so kvar hegrer det i sitt eige tungemaal. Det er
ei grunnlov i Kristi kgrkja fraa kuitsundagen av. Denne grunnlovi liev
det norske kyrkjestgre krenkt i 3—WO aar. Kva det liev mein-ka den
kristelege folkevokstr i Norig, er truleg meir enn nokon av oss skynar.
Aldri rekk kristendomen ned paa botnen av folkehjarta der han kjem paa
eit framandt maal. Det er raamande ord fraa ein norsk bondegut: vert
det sagt til meg, „du skal ikke stjæle", — daa skynar eg det nok; men
segjer dei „du skal ikkje stela", — daa kjenner eg det.

Det vart lite liv i den norske kyrkja av det prestarne preika, anten
det var dei stive rett-truande eller det var pietistarne eller
herrnhutarne. Dei religiøse straumarne som i 18de hundrad-aaret trengde
inn i Danmark fraa Tyskland, naadde snaudt upp til Norig, allvisst fekk
det norske folk lite godt av deim.

Det same gjeld rasjonalismen; og glade kann me vera for det. Dei
rasjonalistiske prestarne fekk ikkje gjort so stor skade her i landet
som annan stad. Folk drog paa akslarne aat dei turre aand-lause
preikorne deira: jamenn kom han inn paa potetorne i dag au, sa dei.
„Potet-prestarne" vart dei heitande. — Daa den rasjonalistiske bispen i
Kristianssand (Hanssen) kom upp til Telemarki, og vilde telja i folket
at det fanst ikkje nokon djevel eller noko helvite — det var berre
gamall ovtru —, daa hende det (i Laardals kyrkja) at ein husmann stod
upp og sa bispen beint imot: slikt turvte aldri bispen koma med, sa
han, for dei visste betre.

Folk hadde ikkje stor tillit til prestarne sine. Og den gong kom det no
vel med for so vidt.

Fyrst med Hans Nilsson Hauge kann me segja reformasjonen tek til aa
brjota igjenom i det norske— 18-

folk. Ale kann gjerne vera glade i den guten. Eg undrast um det linst
maken i noko lands kyrkje-soga: at ein ulærd bondegut skipar ei beil
kvrkje-leg rørsla. Men det gjorde han: me er alle no um dagen disiplar
av bondeguten fraa Borgesyssel.

Det maatte vera ein bondegut som skulde gjera det vekkjingsarbeidet
Hauge gjorde. Prestarne og embætsmennerne i det heile stod ikkje folket
so nære at dei kunde gjera det.

Lat oss leggja vel merke til maaten Hauge bruka. Han gjekk ikkje fram
so radikalt som reformasjons-prestarne. Han sa aldri til folk: lian
duger ikkje den kristendomen de hev. Han sa alltid : godt folk, de maa
vakna, de maa ikkje sova, de maa sjaa kva kristendom er, og gjera
aalvor av kristendomen. Soleis knytte han vekkjings-arbeidet sitt til
den gamle kristne folkearven. Difor kom verksemdi hans heile den norske
kyrkja til godes.

Det Hans Nilsson Hauge reiste rundt og preika hadde han ikkje teke fraa
seg sjølv. Det var det gamle evangelium som Guds aand gjorde livande
for honom, og so kunde han gjera det livande for andre.

Det store framstiget fraa reformasjonen — kvar manns fulle andsvar for
Gud — no fyrst kom det.

Det er ikkje noko slumpehøve at folke-fri-doinen vaar kjem samstundes
med den religiøse nv-vekkjing.

Yaaren er yver landet: „det lyser kring strender som sol ein
sumarkveld, det gløder kringt grender ein heilag altareld".
Olavs-tanken fraa Stiklestad skyt ny renning i 1814: utan kristendom
ingen fridom, ingi folkelukka.

I det nasjonale gjenombrot paa Eidsvoll kjenner me
reformasjons-tankarne att, likso vel som hjaa Hans Niisson Hauge:
folkefridomen heng i hop med samvits-fridomen, tankefridomen og
talefridomen.— 19 —

Den norske grunnlov hev djupe røter i reformasjonen.

Med vaaren kom varme. Med varmen tok surdeigen til aa syra igjenom med
nv kraft. For de veit det, alle som hev med surdeig aa gjera: det lyt
varme til.

Ser me attende paa dei siste hundrad aar, gaar me aat store framstig: i
upplysning, i moral, i kultur. Folk tenkjer og liver onnorleis no enn
hundrad aar sidan.

Lat meg berre nemna ein ting: hundrad aar sidan vart det ikkje rekna
for synd her i landet aa drikka seg drukken. Ein kunde vera like god
kristen og like god prest um ein tok seg „eit ærlegt rus" ender og daa.
Endaa haugianarne drakk seg eit rus mang ein gong naar dei kom saman.
Hundrad aar sidan kunde ein prest segja til tenest-drengjerne sine,
leid ut paa jolekvelden: no skal de ut paa tunet aa skrika og huva, so
folk i bygdi kann høyra at me hev daa jolegleda paa prestegarden au.
(Soleis i Telemarki). Enno 50 aar sidan var det deruppe rekna for ei
stor skam naar ikkje alle gjesterne i eit lag vart drukne. Verten gjekk
daa og sytte, som garden hans skulde ha brunne. Var det gjester som
ikkje vilde drikka seg fulle, so hende det at dei lest vera fulle — til
trøyst for verten, og til aa fria seg sjølve fraa skammi; folk glodde
fælt paa deim som ikkje vart drukne; dei bruka eit ordtøke: Gud naade
den som ikkje Guds gaavor bit paa. — Men kom »o upp til Telemarki: det
som fyrr var ei skam, det er no ei æra; det som fyrr var ei æra, er no
ei skam.

Det er surdeigen som hev syrt igjenom tankegongen og livevisi. Eg kunde
nemna fleire slike tløme. Det gjeng fram alt fort.

Me kann alle fortelja um tankar og tokkar— 20 —

ine hev fenge fraa Jesus Kristus: tank-ar um rett og sanning, syn for
eit reint og godt og kjærlegt mannaliv, tankar um syndsforlating og
umvending til Gud —! Det er tankar me ikkje kann verta kvitte, kor
gjerne me vilde, — dei er gjengne oss i blodet fraa barndomen: me kann
liva tvert imot, men kvitte deim vert me ikkje.

Paa eit ungdoms-møte sa ein talar nokre aar sidan: „Det er tvo
strengjer me vil spela paa i ungdoms-arbeidet vaart. Den eine strengen
er Jesus-strengen. Den andre strengen er den menne-skjelege strengen,
og den lyt me stilla etter Jesus-strengen, so dei tvo kann laata vel i
hop, so det kann verta full samljod." Jesus-strengen — er det nokon her
i landet som aldri hev kjent kor den strengen dirrar paa hjarte-botnen?
Jesus-namnet rømer for alle nordmenn det høgste og dyraste og
lieilagste dei kjenner. Me som arbeider med ungdomen er glade me veit
det: det bid ingen norsk gut, ingi norsk gjenta som ikkje hev slik ein
Jesus-streng inni seg; hev me herre lukka til aa faa røra ved den
strengen, daa tonar det djupt upp fraa ungdoms-hjarta.

Dette er folkekijrkja vaar aa takka. Det er henne som hev lagt den
strengen inn i barne-bjarta, inn i ungdomshugen.

Minnest de ein manns-alder sidan — ein av dei fremste nordmenn er vilde
riva Jesus ut or hjarta paa det norske folk! Daa han hadde bala med det
eit bil, banna han paa at det var eit tungt arbeid: han sit forbanna
fast, sa han.

Det lian banna yver, skulde ikkje me takka for det, skulde me ikkje
segja: han sit velsigna fast! det er ikkje so lett aa riva Jesus ut or
det norske folke-hjarta; han hev fenge alt for stort rom der til det, i
desse ni hundrad aar!

Eg skynar so vel det ein student ein gong— 21 —

sa til meg; han var ein hatar av kristendomen: eg fær ikkje fred nokon
stad her i landet, sa han; kvar eg kjem, høyrer eg kyrkjeklokkorne;
kvar eg kjem, ser eg kross-merket som minner um Kristus. — Nei det er
sant: slik hev kristendomen vove seg inn i folkelivet. Naar ilagget
vaart gjeng til topps, daa er det Kristi kross som lyser fraa clen
raade duken; det er samlings-mewket aat folket vaart; det retter me ut
liksom systkin-armar landet rundt paa høgtids-dagarne.

Skulde det ikkje no snart vera slutt med det tankelause ordet um at
„her er heidningar nok her heime!" Det er meint til motlegg imot
heidninge-missjonen: „Kvifor skal me senda missjonærar ut til Afrika?
me hev nok av heidningar her i landet!" Er det sant? Nei! det er nok o
stort vas. Etter 900 aars kristendom hev me ikkje heidningar nok i
Norig. Fraafalne kristne hev me altfor mange. Men det er noko anna enn
heidningar. E* n fraa-fallen kristen hev større andsvar, men uan hev og
den store fyremun: at han hev kristen arv og kristen paaverknad aa
byggja paa. „Ein fritenkjar kann liva likso bra som ein kristen!" — ja
det trur eg vel — i eit kristna land: lenge etter han hev snutt ryggen
til Kristus, ber kristendomen frukt i hans liv.

Dei som hev vore ute i heidningeiand segjer me maa ikkje likna tilhøvi
her heime med deim derute. Endaa kulturfolk som indarne og kine-sarane
ligg under ein aands-trældom som kristne land ikkje kjenner til. — Ein
missjonær fraa Afrika kom til Spania; me veit spanjorarne stend ikkje
høgt i kristendom; men like vel sa han: daa eg kom i land i Spania,
hadde eg ei kjensla som e9 kom ifraa djevelens rike og radt inn i Guds
rike. So stor skilnad var det paa folkelivet i Atrika, med dei mange
tusund-aars heiden arv, og._ 22 —

folkelivet i Spania, der dei daa hadde halvtanna tusundaars kristen
arv.

Dette skal me leggja oss vel paahjarta. Me maa læra aa takka for det me
eig i den kristne arven fraa fedrarne vaare, arven som den norske
folke-kyrkja ber med seg fraa ætt til ætt.

Lærer me takka, so vert me glade; og vert me glade, daa vert me sterke.
Mykje av vanstyrken hjaa folket vaart kjem seg av di me er svære til aa
klaga, laake til aa takka.

I den siste man ns-alderen hev me havt ei forkynning som svipar mykje
paa den radikale maaten i reformasjons-tidi.

Eg veit ein gut sørpaa i landet — dei sat saman ein flokk eldre og
yngre — so sa han: her fanst ikkje kristne her i bygdi fyrr vekkjelsen
kom. Daa var det ei gamall kona som tok honom i skule: du veit nok
ikkje kva du segjer du, guten min; hadde her ikkje vore kristne her i
bygdi fyrr vekkjelsen kom, so hadde her ikkje kome nokon vekkjelse
heller. Ho hadde syn for: at det Guds aand gjer no um dagen, heng i hop
med det Guds aand hev gjort fyrr.

Me treng alltid vekkjande røyster som Hans Nilsson Hauge. Alle former,
alle meiningar, all guds-tru kann verta ei soveputa; me treng røyster
som ropar til folket: de maa vakna og umvenda dykk; de maa ikkje sova
paa at de er døypte, de maa liva som det sømer seg døypte menneskje; de
maa ikkje sova paa kyrkjegonga, de maa liva etter Gudsordet de liøyrer
i kyrkja.

Men — me kjenner røyster som i den seinare tid hev sagt so til folket
vaart: han duger ikkje noko den kristendomen de hev; det munar inkje—
23

aa vera døypt; det munar inkje aa ganga til kyrkje eller til altars;
det munar inkje aa lesa og beda; dei gamle skikkarne er berre tome og
daude.

Desse røysterne liev kasta barnet ut med bade-vatnet. Dei hev lært
folket vaart aa vanvyrda daapen og nattverden, vanvyrda kyrkja,
vanvyrda den gamle arven.

Kva liev me so fenge til vederlag? Denne nyare forkynning er mykje komi
fraa England og Amerika, — legg hovud-vegti paa røynslor og kjenslor
som kvar einskild maa uppliva. Hovud-saki vert daa: at ein kjenner
etter inni seg um ein hev den rette tru, den rette anger, den rette
um-vending. Eg skynar ikkje kor ein kristen kann faa fred med det; ein
ærleg kristen vil alltid linna store brest: det er smaatt og ufullkom«
med mi tru og mi um vending.

Kannhenda engelsmannen og amerikanaren bergar seg med aa byggja paa det
han røyner sjølv. Han er meir utaatvend han, ineir praktisk: det er so
greidt alt saman, tvo og tvo er fire, og so er det „all right".

Me nordmenner er innaatvende; me grundar og rotår i oss sjølve, vil til
botnar i oss sjølve, inen me kjem aldri til botnar. Er noko folk
van-hjelpt med aa byggja paa elet ein kjenner inni seg, — so er det
nordmennerne. Difor gjeng her so mange kristne her i landet og kjem
aldri til fred. Difor er her kristne som hev det godt med Gud ein dag,
og ikkje godt ein annan. Hev de høyrt paa maken! So gjeng det naar dei
byggjer paa kjenslorne; daa vert det sjølvsagt upp og ned.

Kristendomen maa inn i oss; men det er friikterne av Guds arbeid det;
og me maa ikkje byggja paa frukterne. Den grunnen me kann byggja *rygt
paa, er den som stend anten me byggjer paa— 24: —

honom eller ikkje: det Gud hev gjort, og det Gud hev sagt.

— Det er ikkje underlegt at ein gamall mann kann klaga: det er korne
lioko laust yver kristendomen her i landet i det siste; kann lienda her
er meir kristendom no enn 50 aar sidan; men den kristendomen som daa
var, han var stødare.

Den gamle folkekristendomen var ei barnleg tru paa det som Gud hev
gjort. Dei gamle gjekk ut ifraa at Gud er far for oss alle og vil hava
oss alle til sine born; difor hev han sendt sin ein-borne son til
frelsar for alle, han hev livt og lide og døydt for oss alle, han stod
upp or gravi og sit no ved Guds høgre hand og vil draga alle til seg;
difor sender han Anden til aa kalla paa gamall og paa ung; difor er me
alle døgpte og hev alle same barneretten; — berre me no gjer bruk av
honom, lyder paa Guds ord, som borni lyder paa fars vilje, — samlast
som systkin kring Guds bord, so me kann faa magt til aa gjera fars
vilje, — ja daa skal han som hev grunnlagt si gode gjerning i oss
fullføra henne til Jesu Kristi dag.

I stutte drag trur eg dette er den gamle gode folkekristendom, der han
var iivande. At mange kunde sova paa honom, gjer inkje til saki. Denne
barnlege tru var stødare, høvde betre aat folke-lyndet her i landet.

Det er vondt aa tenkja paa kor stort vald det er gjort mot norskt
folkelynde i kristendomens namn. Det heng i hop med det: at me hev livt
paa laan. Aandeleg late hev me vore, livt paa tysk teologi og
amerikansk lækpreiking. Folkekyrkja hev fenge lida under dei heimlause
straum-dragi i folket, der me alltid hev vilja dilta etter andre, i
staden for aa „rydja og byggja oss grender", der me kann „eiga
rudningen trygt".— 25 —

Den nyare vekkjings-maaten hev krenkt noko av det finaste i det norske
folkelyndet.

Det høyrer oss nordmenner til: at me er aandeleg bljuge. — Det kann
verta for mykje av aandeleg bljugskap: naar mann og kone ikkje kann
opna seg for einannan, naar foreldre og born eller gode kammeratar
aldri kann faa snakka saman um Vaarherre, — daa er det for mykje av det
gode; daa kann det brenna inne mykje som skulde hava luft. — Men elles
er den aandelege bljugskapen ei naturgaava fraa Gud til folket vaart.
Dermed skal folket vaart læra djupare og varmare aa liva det livet som
er „løynt med Kristus i Gud". Løynromet er det allraheilagste i
kristenlivet; der skal norske kristne hava styrken sin — i det som me
og Gud hev oss imillom: anten me sit paa kyrkjebenken og syng, bøygjer
kne ved altarbordet, ber borni vaare fram til døypefonten, eller me sit
heime og strider med oss sjølve. Dei djupaste røynslorne kann ord ikkje
tolka.

Den nyare vekkjingsmaaten krenkjer bljugskapen, med di han tvingar folk
paa kne so mange ser paa det; der stend dei hine og tittar, og kann
fortelja vidare: i kveld var han paa kne, i kveld var ho paa kne. Og so
skal dei fram og vitna! Ja — naar ein hev trong til det, so lat han faa
rom for vitnemaalet sitt: alt som gjeng naturleg hev sin rett. Men naar
dei tvingar folk fram — til aa skrifta synderne sine i ei stor
forsamling — og fortelja Per og Paal sine dyraste røynslor, daa gjerer
dei stor synd mot folket, mest mot ungdomen. Det gjeng som med dei fine
plante-røterne: naar dei kjem upp i ver og vind, daa turkar dei. Her
hev turka burt mykje av livs-røterne aat kristendomen her i landet paa
den maaten. Kann henda engelsmann og amerikanar ikkje tek so mykje
skade av det; han er onnorleis laga, utaatvend,— 26 —

praktisk. Men ein nordmann som legg dei inste hjarterøterne soleis upp
i syni paa kven som helst, han tek skade paa si sjæl. Det hev eg set
mange gongjer: det vert upp i snakk med heile kristendomen, med vas og
lettlynde, sensasjon og reklame og intervju og motesak — aa kor Guds
namn kann verta vanhelga! kor heile kristenlivet vert vasa burt gong
paa gong.

Det trengst i det aandelege at me gjerer som i mange gamle murkyrkjor.
— I ei vyrdlaus tid kalka dei yver murveggjerne, so dei fine
bygnings-linorne og bygningsformerne kom vekk. No hev me teke til aa
skrapa kalken burt att: me tykkjer dei gamle bygningslinorne lyt. koma
til sin rett. — Me eig fine linor i den gamle folke-kristendom som
fortener aa vinna rom i kyrkja vaar: den gamle vyrdnaden for Guds ord,
den gamle kjærleiken til kyrkjehuset og døypefonten og altarbordet, dei
gamle skikkarne med bordbøn og kveldbøn og morgonbøn, og tekstlesing um
sundagen naar ein ikkje slapp til kyrkje, — det er so uendeleg mykje
verdt at me hev ikkje raad til aa missa det.

Lat oss inkje forfeder ne gløyma under alt som me venda og snu, for dei
gav oss ein arv til aa gøyma; han er større ein mange vil tru.

Eg er fegen for me hev fenge ein merkesmann fraa Gud som her syner
rette leidi: salme-skalden Elias Blix.

Naar me syng Blix-salmarne, daa finn me Jesu Kristi kongstanke atter:
me ser den opne kyrkjedøri med fars hus der det er rom for heile
folket.— 27 —

„Kailande han handi retter ut til alle folk og ætter. Til kvart land og
til kvar lyd gjeng hans røyst og inn deim byd.

Alt folk paa jord

fraa sud og nord

han byd til sine hallar.

Fraa alle land

i tal som sand

ved havsens strand

han til sitt bord deim kallar."

Det er den gode gamle grunnen i den gamle-folkekristendomen : det Gud
hev gjort, og det Gud hev sagt. Ikkje veike kjenslor, men trygg og fast
tru paa Gud — det er undertonen i Blix-salmarne. Han syng um Glids
underlege gjerningar til jol og paaske og pins.

Han syng um Gads underlege gjerningar ved døypefonten og"
nattverdbordet.

„Der inn i heilagdomen, der fordom blømde Arons.

stav,

der spring enn beste blomen, der enno gror nytt:

liv av grav.

Der Anden atter føder dei smaa med vatn og ord. Der samlast me med
brøder soin gjester ved Guds

bord.

Der er det sæle stunder, der livna daude upp, der læra me det under at
turre tre skyt knupp."

Han kveikjer lieimekjensla i kyrkja vaar, so me kjem heim att til
livs-kjeldorne, som ein systkin-tlokk i far-huset. So vert det
samanheng, millom livet i kyrkja og i heimen. „Fraa kyrkja inn i stova
skal ordet lysa ned!"— 28 —

•

I det heile hev Elias Blix ei sers lukka til aa binda saman det som me
her i landet hev rive sundt; eit sund-rive folk hev me vore, og er me
enno i so mange ting.

Han knyter i hop det gudelege og det menneskje-lege, det folkelege og
det kristelege, det som me hev rive laust fraa einannan. Det
umenneskjelege, ufolkelege kristenliv og det gudlause folkeliv lid like
mykje ved sund-rivingi. Hjaa Blix vert guds-livet og mannalivet til
eitt i ei heil støyping; han stiller den menneskjelege strengen etter
Jesus-strengen, so det vert full samljod. Han syng um naturi og
aarstiderne, um heimen og ungdoms-tidi, um fedralandet og folkelivet:

Alt kann yndigt saman klinga til ein høgsong for vaar Gud.

Ein slik kristendom er det me treng no: ikkje ein sundags-kristendom
som me legg fraa oss med sundags-trøya naar me kjem heim; men ein
kvar-dags-kristendom som fær strøyma inn i alt vaart liv, ein
heilstøypt kristendom som gjeng umvendings-vegen til Gud med alt:

„— so ei fatig fiskarbud

vert ei kyrkja for vaar Gud."

Elias Blix knyter saman bandi millom oss og fedrarne. Me ser
samanhengen i soga vaar, fedra-hjarto vert umsnudde til borni, og
barnehjarto til fedrarne, — det veit me er vegen til aa verta eit
vel-skikka folk. Blix hev gjeve oss fedralands-salmen, han hev gjeve
oss Olavsok-salmen og refor-masjons-salmen og 17de mai-salmen. Folket
vaart hev no endeleg lært aa elska fedralandet og fedra-landssoga — i
Jesu Kristi namn. Det er noko nytt dette. Det norske folk held paa aa
verta eit nytt folk, eit Guds folk paa nytt, — berre med denne eine
salmen paa folkemunne: Gud signe vaart- 29 —

dyre fedraland. Me held paa aa faa tak i livs-traaden i soga vaar: utan
Olavs-ok 1030 ingen 17de mai 1814.

Det er gildt aa sjaa i mange bygder der Blix-salmarne vinn rom: dei
gamle og dei unge finn einannan i deim. Det høyrer og med til det
sund-rivne hjaa folket vaart: at gamlingarne skynar so lite ungdomen,
og ungdomen skynar so lite dei eldre. So lenge det er soleis, vert det
aldri rette-leg godt med eit folk.

I Blix-salmarne finn dei unge seg til rettes: det er so trygt og greidt
og einfelt og heimlegt, ungdomen lærer aa elska desse salmarne: den
ljose voni og den varme trui som møter deim der, med bod fraa
far-hjarta og frelsar-hjarta, — aa for ei magt slike tonar eig til aa
draga paa ungdomen!

Og dei gamle kjenner att i Blix-salmarne dei gode gamle tonarne fraa
det gamle apostoliske evangelium; naar dei gamle fyrst gjerer seg so
pass bry at dei vén seg til aa syngja dei nye salmarne, — aa kor glade
dei vert. Eg veit fleire gamle som paa si sotteseng helst vilde høyra
Blix-salmar sungne. Her er den full-tonande kristne trui paa heile Guds
frelsa, heile evangeliet um Guds son som vart menneskje, avla ved
Heilag-aanden og fødd av Maria møy, um Kristi kross og Kristi opne
grav, um Aandens samfund i trui paa Frelsaren. I ei tid daa me mest
treng til det hev Gud gjeve folket vaart desse salmarne, som syng den
gamle kristentrui djupare og djupare inn i folkehjarta.

Ein kgrkjefar i den norske folke-kyrkja vil Elias Blix nemnast: — fyrst
ved hans livs-verk vinn re-for masjons-verket siger i Norig.— 30 —

Her er mykje aa bøta i folkekyrkja vaai.

Ho treng friåre kaar. Ho treng sjølvstyre. Staten viser seg — nett no
um dagen meir enn nokosinne fyrr — uskikka til aa styra den norske
kyrkja. Pavekyrkja og rikskyrkja liev gjort sitt; no kjem tidi for den
frie folkekyrkja.

Ho treng umbøter baade her og der (med skriftemaal og konfirmasjon og
fadderskap, og kyrkjetukt, ikke minst yver prestar og lækpreikarar).

Men mest av alt treng ho ei ny aand: den varme truande og tenande
aandi, der alle vil tena einannan og ingen spela meister, — der kyrkja
vil tena folket og ikkje sitja paa domarsætet. Det er so vondt aa sjaa
attende paa det lange faafengde arbeidet med kyrkjelege umbøter: jamt
og stødt rann det ut i magt-spursmaalet, kven som skulde hava mest aa
segjaü So var det kannhenda ei lukka det gjekk som det gjorde: med den
aandi kunde me ikkje byggja folkekyrkja vaar.

Me treng ein kristen norsk ungdom, som set si æra i aa tena Kristus i
sitt fedraland. Me treng ein ungdom med andsvars-kjensla for Gud, ein
ungdom som er sterk og sunn til aa segja seg laus fraa alt som er Gud
imot; ein friviljug her av ungdom som vil gjera Kristus til konge i
Norig, til konge yver ungdomslivet, til konge yver heim-arne og yver
heile folkelivet.

Naar me hev fenge ein sovoren ungdom landet rundt, — daa vil det renna
ein ny dag for den norske folkekyrkja.Hjaa Norsk maalkontor, Oslo og i
bok-buderne er aa faa:

Johannes Skar:

Soga um Justinus Martyr

Kr. 0,75.

Peter Rosegger:

Presten Høllbart

Ei soga fraa reformationstidi

Paa norsk ved Rasmus Løland Kr. 1,20.

Stille Stunder.

Eit norskt blad fyr tru og gudlegdom Kjem ut i Volden kvar 14. dag og
kostar 1 kr. fyr aaret. Kann ikkje tingast paa mindre enn eit aar.
Tingarsamlarar fær paa 5 løyste blad det sette fritt. Bladstyrar:
provst Johs. A Barstad.

„Gula Tidend"

kjem ut i Bergen tri vendor i vika og kostar kr. 1,80 halvaaret.

„Gula Tidend" er skrive paa norskt maal og hev til program aa faa det
norske maal i bruk att i alle høve.

„Gula Tidend" vil føra ein frilynd politik og elles standa fritt til
alle sidor.

„Gula Tidend" vil freista lata lesarane sine faa vita det nye som
hender baade heime og ute.

„Gula Tidend" er styrd av Joh.s Lavik, og mange av dei beste maalmenner
skriv i bladet. Mange dugande yngre menn ute fraa bygderne hev skrive i
l.ladet i dette aaret som gjekk og kjem til aa skriva i det aaret som
kjem.

„Gula Tidend" er det einaste politiske bladet paa norsk utanfyr Oslo.

Norske folkeskrifter.

Desse smaabøkerne er so greidt og folkeleg skrivne so kvar ffiann med
ein grand umtanke kann lesa deim og læra av deim. Der skal kvart aar
koma skrifter um emne fraa aandsvitskap °g naturvitskap, fraa norsk
folkeliv og næringsliv; sume skal gjeva rettleiding i dagsens gjerning,
sume skal hjelpa til [-aande-]eg-] {+aande- ]eg+} vokster, og alle er
dei tenkt til framgang for det norske tolket. — Hjelp daa til at dei
kann koma inn i kvar heim!

Dei som tingar skrifter for minst 5 kr., fær 15 pct. avslag og fri
sending attaat, naar dei skriv beinast til Norsk maalkontor, yslo,
eller til Det vestlandske maalkontor, Bergen. Pengarne maa tylgja med
(i brev eller posttilvisning).

. Skriv ein etter minst 10 stykke av landbruksskrifterne, fær em deim
som kostar 10 øyre, for 7 øyre, og dei andre for halve prisen. Like
eins fær ein „Alkoholen og helsa" og „Norsk Sälsaesong. Elias Blix" for
halv pris, naar ein tek minst 10 stk.MorsMe folk:e©fe:s*iftei».

2. Ivar Aasen, med bilæte. Av Arne Garborg. Andre

upplaget (tridje—femte tusund) (24 s.) . . . .20 øyre 5. Naar det vert
lite høy. Av Tore Gjære.....10 —

7. Mjølk og smar. Av N. Ødegaard. Andre upplaget 15 —

8. Norske folkevisor i. Med ei utgreiding ura visedansen av Kulda
Garborg. Femte upplaget (sekstande—tjugande tusund) (48 s.).....25 —

10. Gjer heimen din fager! Av Ellen Key.....15 -

12. Alkoholen og helsa. Av dr. Frimann Koren. Fjorde

upplaget (23de—32de tusund) (32 s.).....15 -

Skuleutgaava..............10 —

13. Norsk klædebunad, med ti bilæte og ei mynster-teikning. Av Hulda
Garborg. Andre upplaget 30

14. Bærtre og bærdyrking. Av ,/. O. Aashamar ... 10 —

16. Gamall norsk prydkunst. Ved Lars Kinsarvik og Halvdan Koht. Med 22
teikningar ved Lars Kinsarvik. (32 s.). Andre upplaget.....30 —

17. Um gjødsel. Av Ivar Nesheim. Andre upplaget. 30 —

18. Ungdomen og skogen. Med 5 bilæte (32 s.) . • 20 —

19. Norske folkevisor il (48 s.).........25 —

20. Livskaar i Norig. Av H. E: Berner (24 s.) ... 15 —

21. Norsk salmesong. Elias Blix. Av Lars Eskeland. Andre upplaget
(4de—7de tusund) (46 s.) . . 30 —

22. Norsk maalsoga. Av M- Hægstad- Andre upplaget (4de—7de tusund). (48
s.).........30 —

23. Hønestell. Med 7 bilæte. Av Ola Svinndal Andre upplaget. (32
s.)............20 -

24. Per Sivle. Ei livssogu. Av Anders Hovden (56 s.) 30 —

25. Ein øysterlendsk religionslærar i vaare dagar. Etter

Max Müller ved Kristofer Janson. (30 s.) . . .20 —

26. Um mjølking. Av Ingebr. Five (28 s.) .... 15 —

27. Eit 4000-aars rike. Av Erik Givskov. (Paa norskt

ved Arne Garborg). (38 s).......30 —

28. Aasmund Vinje. Av Vette Vislie. (48 s.) .... 30 —

29. Farge og norsk folkekunst. Av Andreas Aubert- (23 s.) 15 —

30. Trygding mot arbeidsløysa. Av Fredrik Voss , . 10 —

32. Kunst og arbeid i heimen. Av Sven Moren ... 10 —

33. Grunnlov og manntalslov .... .....25 —

34. Fred og forsvar. Av N- Gjelsvik. Tridje upplaget

(19de-23de tusund)...........15 —

35. Matstell paa iandsbygdi. Av Huldet Garborg . . . 25 —

36. Mynsterjordbruk i Danmark. Av Mikkjell Lønning . 20 —

37. Pass paa tennerne dine! Av Lauritz Haug . . . 10 —

38. Det fredlyste grerisebeltet. Av N. Gjelsvik ... 20 —

39. Fraa Færøyarne. Færøysk tekst av J- Paturson

og nynorsk umsetjing..........35 —

40. Den norske folkekyrkjä. Ungdomsfyredrag av Bernt
Anker..............20

41. Soga um Ijonkrafti. Av Torgeir Bjørnaraa. Med mange
bilæte..............

42. Nationalt sjølvstende og millomfolkelegt samarbeid.

A v N. Gjelsvik.............20 —

Postpengar 5 øyre for 1—3 skrifter, 25 øyre for alle. Skrifterne er aa
faa i alle bokbuder.

